לזוג יש 2 ילדים, בן בשם לאון (בשם מקוצר ליאו) ובת בשם ויטוריה (ויטו) והם גרים בין מילאנו ולוס אנג'לס.
אבישג קדמן-זהבי
הבריחה מדנמורה
הבריחה מדנמורה היא מיני סדרת טלוויזיה אמריקאית המבוססת על סיפור בריחתם של שני אסירים ממתקן הכליאה באבטחה מרבית "קלינטון" הממוקם בכפר דנמורה שבפאתי מדינת ניו יורק.
הסדרה עלתה לשידור ב-18 בנובמבר 2018 בחבילת הערוצים שואוטיים האמריקאית, ובה שבעה פרקים.
הסדרה נוצרה ונכתבה על ידי ברט ג'ונסון ומייקל טולקין, והיא בבימויו של בן סטילר. בסדרה מככבים בניסיו דל טורו, פטרישה ארקט, פול דנו, בוני האנט, אריק לאנג ודייוויד מורס.
תקציר העלילה.
הסדרה מתבססת על סיפור אמיתי, בו בשנת 2015 האסירים ריצ'רד מאט ודייוויד סווט נמלטו באמצע הלילה ממתקן הכליאה "קלינטון" שבכפר דנמורה שבצפון מדינת ניו יורק. השניים נעזרו במהלך תכנון הבריחה במנהלת מתפרת הכלא, ג'ויס מיטשל, שקיימה עם שניהם יחסי מין. הייתה זו הבריחה הראשונה מהכלא, שקיים כבר למעלה מ-150 שנים.
הפקה.
צילומי הסדרה החלו בסוף שנת 2017 באפסטייט של ניו יורק. לצורך ביצוע תפקידם, לאנג ואקרט העלו כ-18 קילוגרמים במשקלם.
צילומי הפרק האחרון של העונה התעכבו בשלושה חודשים עקב לידת בנו של אריק לאנג.
גביע המדינה בכדורסל 1960/1961
גביע המדינה בכדורסל לעונת 1960/1961 היא התחרות הרביעית מאז היווסדו של המפעל.
מכבי תל אביב זכתה בגביע הרביעי בתולדותיה, לאחר שניצחה במשחק הגמר את הפועל חולון.
הגמר.
מכבי תל אביב זכתה בגביע המדינה הרביעי בתולדותיה.
אחרי מחצית ראשונה שהסתיימה ב-23–32 למכבי, היא פתחה את המחצית השנייה בריצה מדהימה 3–33, ואלמלא שיתף המאמן יהושע רוזין את כל שחקני הספסל, הפער בסיום היה אף גבוה יותר.
מבחן קוקראן-מנטל-הנזל
בסטטיסטיקה, מבחן קוקראן-מנטל-הנזל (CMH) משמש לבדיקת השערת אי התלות בין שני משתנים איכותיים דיכוטומיים (כלומר כל אחד מהם יכול לקבל שני ערכים אפשריים), כאשר ידוע כי הנתונים נאספים בשכבות. במובן מסוים, מבחן זה הוא הרחבה של מבחן מקנמר, ומאידך זהו מקרה פרטי של רגרסיה לוגיסטית מותנית.
וריאציות שונות של המבחן הוצעו על ידי ויליאם קוקראן, נתן מנטל וויליאם הנזל.
תיאור כללי.
בדרך כלל, כדי לבחון את ההשערה כי אין קשר בין שני משתנים איכותיים, המבחן המקובל הוא מבחן כי בריבוע. עם זאת, כאשר הנתונים נאספים בשכבות, יש לקחת נתון זה בחשבון, כדי להימנע מפרדוקס סימפסון. מבחן קוקראן-מנטל-הנזל בודק את השערת אי התלות המותנה בשכבה.
לדוגמה, כדי לבדוק את ההשפעה של מסע פרסום למוצר כלשהו (למשל מותג של קפה נמס) על אחוז האנשים שקנו את המותג, נלקח מדגם מהאוכלוסייה, וכל אדם במדגם נשאל האם נחשף לפרסומת והאם קנה את המותג בחודש האחרון. ייתכן ויש הבדלים בתגובה לפרסומת בין אנשים ממעמדות סוציו-אקונומיים שונים, ולכן תועד גם המצב הסוציו-אקונומי של כל המשיבים למדגם. במקרה זה המשתנים ביניהם נמדד הקשר הוא חשיפה לפרסום (נחשף/לא נחשף) וקניית המותג (קנה/לא קנה), והשכבות הן המצב הסוציו אקונומי (למשל מעמד נמוך, בינוני או גבוה).
דוגמה נוספת: היא ניסוי קליני שנערך כדי לבדוק את היעילות של טיפול ניסיוני בהשוואה לטיפול המקובל, ועבור כל חולה מתעדים אם מצבו השתפר לאחר שבוע של טיפול. ניסויים כאלה נערכים בדרך כלל במספר בתי חולים. כאן המשתנים שהקשר ביניהם נבחן הם סוג הטיפול ותוצאת הטיפול, ובתי החולים הם השכבות.
הגדרה.
מוטיבציה.
בניסוי קליני שנערך בבית חולים מסוים, חלק מהחולים קיבלו טיפול נסיוני למחלתם, בעוד חלק אחר קיבלו את הטיפול המקובל. עבור כל חולה, נבדק האם מצבו השתפר לאחר שבוע של טיפול. ניתן לרכז את הנתונים בטבלה:
כאשר A הוא מספר החולים שקיבלו טיפול ניסיוני ומצבם השתפר, B הוא מספר החולים שקיבלו טיפול ניסיוני ומצבם לא השתפר, וכן הלאה. כמו כן, N הוא המספר הכולל של החולים שהשתתפו בניסוי.
יחס הסיכויים הוא לכן formula_1.
בהנחה כי אין קשר בין הטיפול ומצב החולה, נצפה כי מספר החולים שמצבם השתפר לאחר קבלת הטיפול הניסיוני הוא formula_2.
תחת ההנחה כי שולי הטבלה קבועים (כלומר מספר החולים בכל קבוצה נקבע מראש וכן המספר הכולל של החולים שמצבם השתפר והמספר הכולל של החולים שמצבם לא השתפר גם הם קבועים מראש), השערת האפס כי יחס הסיכויים שווה ל-1, formula_3, שקולה להשערה כי formula_4. סטטיסטי מבחן מתקבל על הדעת לבדיקת השערה זו הוא formula_5.
לעומת זאת, אם הניסוי נערך בשני בתי חולים, ניתן לחשב את יחס הסיכויים בנפרד לכל אחד מבתי החולים:
formula_6,
formula_7.
מבחן קוקראן-מנטל-הנזל משקלל את יחסי הסיכויים של שני בתי החולים לפי מספר החולים בכל אחד מהם. באופן אינטואיטיבי, השקלול צריך להיות ממוצע משוקלל של יחסי הסיכויים משני בתי החולים. אולם, אפשרות אחרת לבדיקת ההשערה כייחס הסיכויים הכולל שווה ל-1 היא לבדק את הערך של formula_8. ביטוי זה מהווה את הבסיס להגדרת מבחן קוקראן-מנטל-הנזל, והוא מתקבל לאחר שקלול מתאים של formula_9 בשונויות של formula_10 ו-formula_11.
הגדרה פורמלית.
נתון לוח שכיחות תלת ממדי מסדר formula_12 כאשר לכל formula_13, לוח השכיחות הדו-ממדי הוא formula_14. נסמן
formula_15.
מבחן קוקראן-מנטל-הנזל מוגדר על ידי:
&lt;math&gt;CMH =
אילעאי עופרן
הרב מרדכי אילעאי עופרן (נולד ב-1982) הוא רב, פסיכולוג, ואושיית רשת ישראלי. מכהן כרב קבוצת יבנה, ראש המכינה הקדם צבאית "רוח השדה", וראש תוכנית "ערבים זה לזה" במכון שחרית.
ביוגרפיה.
נולד בירושלים ב-1982 למירה עופרן, פיזיקאית, בתם של גרטה והמדען ישעיהו ליבוביץ, ולאברהם עופרן (זפרני). גדל בירושלים, למד בתיכון הימלפרב. היה חניך בתנועת הנוער הצופים הדתיים.
עופרן למד בישיבת הקיבוץ הדתי מעלה גלבוע משם התגייס לצה"ל. שירת בחיל מודיעין השדה, תחילה במסלול קרבי אך לאור פציעה סיים את שירותו כתומך לחימה. לאחר מכן למד תקופה בישיבת הר עציון וכיום משמש כקצין מילואים בפיקוד העורף.
עופרן הוא בוגר לימודי פסיכולוגיה ותלמוד באוניברסיטת בר-אילן ולימודי רבנות בבית מורשה בירושלים. השלים תואר שני בפסיכולוגיה במכללה האקדמית תל אביב יפו.
במשך שנים התנדב במרכז הסיוע לגברים דתיים נפגעי תקיפה מינית.
משמש כרב קבוצת יבנה משנת תשס"ט. בשנת תשע"ז הקים יחד עם הרב איתמר חייקין את מכינת רוח השדה, מכינה קדם צבאית לבנים דתיים. המכינה שוכנת בקיבוץ בארות יצחק ומונה כ-70 תלמידים.
בנוסף להיותו ראש המכינה הוא מלמד גם במת"ן - מכון תורני לנשים, במכינת צהלי ובמכללה האקדמית הרצוג, והוא חבר תנועת נאמני תורה ועבודה.
במהלך השנים פרסם שלל טורי דעה ומאמרים הלכתיים ודברי תורה בכתבי עת, בעלונים ובספרים שונים והצית דיון ציבורי בשלל נושאים.
ביוני 2021 ביטל הרצאה שתוכננה להתקיים במושב נחלים לאחר שרב המושב הורה שלא לאפשר לה להתקיים בבית הכנסת.
בשנת 2019 נכלל ברשימת "הצעירים המבטיחים - מנהיגי העתיד" שמתפרסמת על ידי עיתון גלובס.
לעופרן כ־16,000 עוקבים בפייסבוק. ב"סקר אושיות רשת" שנערך בשנת 2017 בקרב דתיים הגיע עופרן למקום ה-15 בקטגוריית פוליטיקה ואקטואליה. בריאיון לגבי הפופולריות שלו בפייסבוק אמר עופרן: "הבעיה האמיתית שלי עם פייסבוק היא היצר הרע. פייסבוק מתגמל מדי... אני יודע שמצופה ממני להגיד: 'מה פתאום, זה בכלל לא מעסיק אותי, אני לא מסתכל על הלייקים', אבל זה לא נכון. אני לא מתגאה בזה, אבל זה המצב. פתאום שמתי לב שהפעילות שלי בפייסבוק עלולה להיות קשורה לדברים אחרים לגמרי. כשיש לי יום שבו אני מרגיש שלא ראו אותי, אני יכול למצוא את עצמי מעלה פוסט ומקבל את זה דרך הפייסבוק. וזה נורא ואיום. זו הפרה של החוזה שבין רב לקהילתו".
עופרן התייחס לנתוני גיוס גבוהים ליחידות קרביות בקרב בני המגזר הדתי: "נתוני הגיוס הם לא כבוד למגזר אלא פצצה מתקתקת".
עופרן הוא נכדו של פרופ' ישעיהו ליבוביץ והוא מתייחס לא פעם להשקפתו ולהגותו של סבו בדבריו ובכתיבתו, והסתייג מאמירתו על יהודונאצים.
נשוי לעו"ד אביטל עופרן רוזנק העוסקת בחינוך ומשמשת כמנהלת התיכון בבית ספר "פלך" בקרית עקרון ולהם חמישה ילדים.
בן דודו היה הרב שמואל זעפרני.
משנתו ודרכו בתחום המיניות.
עופרן מקדיש מזמנו לתחום המיניות. עופרן החל את דרכו בתחום בעמותת עצת נפש מתוך רצון להיות מטפל בתחום המיניות. סיפר כי הודח מהקורס בשל חוסר התאמה אך בהמשך שב לעסוק בתחום.
הרב עופרן פרסם פסקי הלכה שונים בתחום המיניות. התיר במקרה הצורך לבעל לגעת באשתו בזמן הלידה. הפסק עורר ביקורת ובריאיון רדיו משותף עם הרב בורשטיין, ראש מכון פועה, הטיח הרב עופרן ברב בורשטיין כי הוא "מפכ"ל משטרת המחשבות". בעקבות הביקורת התנצל עופרן על דבריו.
כתב בעניין הוצאת זרע לבטלה כי המשימה היא להשתדל, ולא רק להצליח. עופרן רואה בתנועת Me Too# בשורה דתית ורוחנית והשתתף במיזם Ted in Bed, בו מתקיים שיח אינטימי על מיניות בפרהסיה.
הוא סובר כי הדרך להימנע מניצול היא להימנע מהערצת רבנים או מפורסמים, "הבעיה אינה להעריץ האדם הלא נכון, אלא עצם ההערצה, שהיא אולי העלובה שבמידות האנושיות". דבריו בוקרו על ידי הרב אברהם סתיו שבאנלוגיה לקריאתו הציע את ביטול מוסד הנישואין כדי להימנע מאלימות במשפחה.